Järgnev saade on valminud tänu J.Meyeri teenistuspartnerite toele
Mina usun, et õppimine
suudab lisada kasvõi midagi põnevat
meie igapäevaellu.
Suurim asi aga ehk, mida õppima peame,
on see, kuidas reageerida uutmoodi oma vanadele probleemidele.
20. viisi, kuidas muuta iga päev paremaks
Olen kirjutanud uue raamatu
"20. viisi, kuidas muuta iga päev paremaks"
Kui sul on vähegi võimalik muuta mõni halb päev paremaks,
siis miks mitte seda teha.
Me elu koosneb paljudest valikutest.
Jumal ütleb 5. Moosese 30:19:
"Ma sean su ette hea ja kurja, elu ning surma -
vali hea,
et sina ja su järglased võiksite elada."
Nii tore, et meil on elus võimalused.
Nii on meil erinevate päevade osas oluline mõista,
et me ei pea olema oma olukordade ohvrid,
aga me võime leida Jumalas ja Tema abiga ühe koha,
kus me võime tõusta kõrgemale oma olukordadest.
Paulus väljendas seda pisut teisiti, öeldes: "Et ma võiks tunda Sind
ja Sinu ülestõumise väge, mis elab minu sees."
Me elus pole kunagi ühtki päeva,
mis läheks just täpselt selliselt nagu me tahaks.
Küll aga võime me rakendada teatud printsiipe, mis meid aitavad
ja üks neist on hoo maha võtmine.
Enamuse me eludes on ilmselgelt liiga palju teoksil,
mis tundub olevat kaasaja ühiskonna olemus.
Kuid mulle on selgeks saanud, et kuna elu ei muutu,
pean mina muutma oma lähenemist elule.
Nii on hoo maha võtmine väga isiklik teema mu jaoks,
kuna ma olen väga keskendunud inimene
ja tahan, et asjad saaks tehtud ning annaksid tulemust.
Kui aga minna kogu selle looga liiga äärmustesse,
ei naudi me enam oma teekonda.
Seetõttu tahan rääkida sellest,
kuidas nautida seda, kus oled, samal ajal, kui oled teel oma sihtkohta
Ka sellest, kuidas võtta nii palju hoogu maha,
et saaksid ka ise teadlikuks sellest, mida oled tegemas.
Kui palju on inimesi, kes küll teevad midagi,
kuid kes mõne aja pärast ei mäleta enam selle tegemist.
Põhjus peitub selles, et me polnud mõttega asja juures,
vaid mõtlesime samal ajal millelegi muule.
Olen juba pikka aega Jumalaga koostööd teinud,
kuid mul on veel pikk maa minna.
Tegelikult pean tegema seda kuni elu lõpuni,
sest mul on kalduvus liikuda kiiresti järgmiste asjade juurde.
Nii olen püüdnud võtta hoogu maha.
Mitte niivõrd isegi väliselt...
Ma ei tunne, et peaksin võtma maha oma liikumis- ja tegutsemiskiirust,
vaid tegu on pigem seesmise hoo maha võtmisega.
Sellega, et õppida olema seal, kus ma parasjagu olen.
Õppida olema kohal.
See mõjutab ka me suhet Jumalaga,
sest Jeesuski ütles: "Mina olen".
Ta ei öelnud, et Ta oli või et Ta saab olema.
Piibel ütleb samuti, et usk on praegu
ja me peaks praegu uskuma Jumala Sõna.
Nii usun, et Jumal on alati praegu ja alati olemas.
Jah, ma võin paluda millegi pärast, mis puudutab eilset või homset,
oodates, et Jumal kannaks hoolt selle eest.
Kuid ku tahan olla osaduses Jumalaga,
pean seda olema nüüd ja praegu.
Ta on sinu jaoks olemas täna ja igal su eluhetkel.
Seetõttu otsustagem
mitte lasta mitte ühelgi hetkel minna endast mööda nii,
et me seda ei naudiks või seda endasse ei ammutaks.
Jumal on andnud meile nii palju imelisi võimalusi,
mistõttu me ei tohiks neid maha magada.
Me ei peaks tormama läbi elu nii kiiresti,
et me isegi ei mäleta päeva lõpuks: "Mida ma üldse täna tegin?"
Kuid mis veelgi hullem -
me ei taha lõpetada oma elu tundega, et me tegelikult ei tea, mida tegime
Meil oli pidevalt kiire,
kuid me ei loonud häid suhteid ega kasvanud oma suhtes Jumalaga.
Me ei teinud ka suurt palju midagi, et aidata kedagi teist.
Olime lihtsalt hõivatud.
Ma hakkasin mõni aasta tagasi midagi uut ütlema.
Ära ütle: "Mul on kiire", vaid ütle: "Olen viljakas."
Inimesed ütlevad mulle tihti: "Oi, sul on nii kiire!",
mispeale ütlen: "Ei, mul pole kiire, vaid ma olen viljakas",
sest Jumal pole kutsunud meid vaid kiirustama ja tormama,
vaid kandma head vilja ning nautima osadust Temaga,
tehes seda iga päev.
Ole õnnistatud ja head päeva!
"20. viisi, kuidas muuta iga päev paremaks"
IGAPÄEVAELU RÕÕMUD
Kui sul on halb päev, ära anna maad kartusele.
Sest kui otsustad mitte karta,
võid peatada probleemi veel enne, kui see tekkidagi jõuab.
Ükskõik, mille kartmine, ei muuda olukorda kuidagi paremaks.
Aamen?
Ma pidin paar aastat tagasi minema puusa operatsioonile.
Tänapäeval on nii lahe,
et kui mõni osa ära kulub, saab selle kohe uuega asendada.
Nii lahe!
Sain omale uue puusaliigese ja võin kõndida nii palju kui kulub
ning kõik on suurepärane.
Nüüd aga teeb mu teine puus mulle häda
ja ma mõtlen...
"Jumal, mul on ju plaanid ja mul pole aega selleks."
Ma ei tea, miks see nii on,
kuid meil tekkib alati kiusatus kuidagi ohkida asjade pärast.
Sa ju tead, millest ma räägin, eks?
Kuid tead, mis? See ei muuda midagi.
Kõik, keda või mida see muudab, oled sina,
Kõik, mis selle käigus muutub, olen mina,
See tähendab seda, et pean omama suhtumist:
"Saan hakkama kõigega, mis tarvis
ja ma ei lakka nautimast oma elu keset seda kõike.
Jah, mul oli oma plaan, aga kui see ei tööta välja,
siis pole hullu - hangime uue plaani!
Ja Jumal pöörab kõik minu kasuks."
Lõpeta õnnetu olemine asjade pärast, mida sa nagunii ei saa muuta!
Ütlen seda veelkord.
Lõpeta õnnetu olemine asjade pärast, mida sa nagunii ei saa muuta!
Aamen?
Ole rõõmus ja lase Jumalal kanda hoolt selle eest.
Otsusta mitte karta mitte midagi.
See peaks olema su uus lemmikslogan.
"Ma ei karda midagi -
ei nõudepesu, pesu pesemist ega muru niitmist.
Ma ei karda autol õli vahetamist ega ummikutes tööle sõitmist."
Kartus tähendab ootust, et midagi ebameeldivat sünnib.
See on kõik, mida see tähendab,
olles täielikult lootuse vastand.
Üks viise, kuidas saame õppida mitte kartma,
on teha kõike, mida me teeme, otsekui Issandale.
Olgu selleks siis kasvõi poes käik,
hommikul riidesse saamine või tööle sõitmine.
Võid öelda: "Issand, ma töötan Sulle ja tahan tuua au Su nimele täna,
mistõttu olen Sinu kätes."
Mida iganes sa ka teed, tee seda otsekui Issandale.
Taavet ütles Psalmis 23:4:
"Ka kui ma kõnniksin pimedas orus, ei karda ma kurja."
Ta ei räägi siin vaid hirmust, aga ka sellest, et ta ei karda.
Kartus on kui hirmu eelkäija.
Nad on omavahel tihedalt seotud.
Kui paljud teavad midagi millegi kartmisest?
Ütlen pidevalt, et inimesed, kes käivad mu koosolekutel,
kardavad pärast koju sõita.
Osad teist on tulnud kaugelt ja ööbinud hotellides,
olles vaimustuses sellest,
et olete kõigist ja kõigest eemale saanud.
Olete tulnud ja veetnud siin aega koos teiste usklikega,
kuid kui te pole valvel, hakkate te kartma siit koju minekut.
Jumal aga tõi teid siia, et varustada teid minemaks koju
hoopis teise inimesena.
Seetõttu ei peaks te ka kartma koju minemist.
Mõtlen seda tõsiselt, kui ütlen,
et peame saama selle tobeda kartuse välja oma eludest,
sest see imab su vaid rõõmust tühjaks ega muuda samas midagi.
Seetõttu tuleb meil lõpetada asjade kartmine,
kuigi usu mind - kartus külastab sind igal juhul.
Koloslastele 3:23: "Mida te iial teete, seda tehke kogu hingest."
Mida te iial teete.
Suudad sa pesta nõusid naeratus näol?
Või võtta tube tolmuimejaga üle naeratus näol?
Ma tean, et pingutan siin veidi üle,
kuid tead, mis?
Kui me ei võida väikesi lahinguid...
Jumal kõnetas mind palju aastaid tagasi ja ütles:
"Paljud inimesed püüavad ajada välja deemoneid,
samas kui neil pole meelevalda
oma kraanikausi täie mustade nõude üle."
Tõsiselt.
Me oleme ikka päris kehvas seisus, kui oleme küll täis Jumala Vaimu,
aga ärkame hommikul täiega lössis olekus.
"Hooh, täna on pesu pesemise päev."
"Homme peab toidupoodi minema."
"Reedel peab kodu koristama."
"On mul alles üks nadi päev."
Kui nii ongi, siis anna andeks, aga see on su enda süü.
Sest kõik taandub me suhtumisele.
Suhtumisele, suhtumisele, suhtumisele.
"Mida te iial teete, seda tehke kogu hingest,
nõnda nagu Issandale...
teades, et te saate Issandalt palgaks pärisosa.
See, keda te tõeliselt teenite, on Issand Kristus."
Siin võivad olla mõned naised, keda järgnev puudutab.
Kui ma oma lapsi kasvatasin,
tekkis mul üsna kiiresti märtri sündroom.
"Kas kõik tõesti ootavad, et mina pean kõik ära tegema?
Dave vahib oma spordisaateid ja käib aga golfi mängimas;
lapsed keeravad kõik pahupidi
ja mina pean muudkui kokkama, samas kui teised vaid söövad.
Mina pean ka nõusid ja pesu pesema,
aga kes küll minust hoolib?"
Tegelikult aga on nii, et...
Vaatame uuesti 24. salmi lõppu.
Me liigume küll aeglaselt, aga tahan, et saaksid sellele pihta.
"See, keda te tegelikult teenite, on Issand Kristus."
Sa pole oma pere ori, vaid Jeesuse Kristuse teener,
tehes kõike, mida teed, naeratus näol ja otsekui Issandale.
Kui aitad kedagi, teed seda kui Issandale
ja kui kasvatad oma lapsi, teed seda kui Issandale.
Jah, elus on vahel raske,
kuid kui kasvatad oma lapsi õigesti ja nad kord suureks saavad,
siis oh sa aeg - nemad hakkavad kandma hoolt sinu eest!
Seetõttu tasub hoida nendega häid suhteid.
Meil on 4 täiskasvanud last, kes on head lapsed
ja tead, mis?
Elades oma elu teist poolt praegu, saame öelda:
"Tulge läbi, sest meil on teile tegemist."
Püüa leida kõiges midagi head.
Mängi nö rõõmumängu.
Rääkisin ennist ummikutest,
aga äkki Jumal hoopis hoiab mind mõne liiklusõnnetuse eest,
kuhu kiiremini liigeldes võiksin sattuda.
Kui aga istud seal ummikus ja kipud omama halba suhtumist,
siis see on koht, kus öelda:
"Jumal, siin peab olema midagi head, mida peaksin nägema selles loos."
Sa pead otsima head, mitte halba.
Jah, mu sõber võib ju valmistada mulle pettumuse,
kuid ma olen õppinud
lootma eelkõige Jumala ja mitte inimeste peale.
Jah, ma võin olla 2. nädalat haige,
kuid samas tuletab Ta mulle meelde palvetada teiste haigete eest.
Jah, ma olen ehk kaotanud oma töö, kuid võin nüüd näha,
kuidas Jumal aitab mul leida veelgi parema.
Aamen?
Seetõttu peame otsustama astuda kartuse vastu.
Ütle: "Aitab kartmisest!"
Teine viis, kuidas muuta oma halba päeva paremaks...
Või õigemini, sa ei pea isegi ootama, kuniks su päev kiiva kisub,
sest kui rakendaksime osasid neid tõdesid,
siis meil isegi poleks nii palju halbu päevi, millega võidelda.
Kuidas oleks, kui teeksid midagi uut,
mis ei laseks su elul minna koppama ega teha tagasikäiku,
kuna viimase 25. aasta jooksul pole midagi muutunud.
Kui paljudele ei meeldi muutused?
No siis olge valmis kõigeks igavaks!
Aamen?
Kui lakkame õppimast ja kasvamast,
siis me küll hingame, aga pole tegelikult elus.
Joyce Meyer muide ütles nii.
"Meel, mis on kogenud uusi tasandeid,
ei suuda kunagi pöörduda tagasi vanade viiside juurde."
Mina usun, et õppimine
suudab lisada kasvõi midagi põnevat
meie igapäevaellu.
Suurim asi aga ehk, mida õppima peame,
on see, kuidas reageerida uutmoodi oma vanadele probleemidele.
Aamen?
"Kord kurtis üks tütar oma isale, et ta elu on metsas
ja ta ei tea, kuidas ta hakkama saab.
"Olen väsinud pidevast võitlusest,
sest tundub, et niipea, kui üks probleem saab lahendatud,
kerkib kohe mõni uus asemele."
Tüdruku kokast isa võttis ta endaga kööki kaasa,
täites seal kolm potti veega
ja asetades need kõik tulikuumale pliidile.
Kui vesi neis pottides keema hakkas,
pani ta ühte potti kartulid, teise munad ja kolmandasse kohvioad.
Seejärel lasi ta sõnagi lausumata neid asjadel potis keeda.
Tütar samal ajal muudkui kurtis ja virises,
mõeldes samal ajal, mida imet küll ta isa teeb?
20. minuti pärast lülis isa pliiti välja.
Ta võttis kartulid ja valas need kaussi.
Võttis munad ja pani need ka kaussi
ning valas siis kohvi tassi.
Siis aga küsis oma tütrelt: "Mida sa näed?"
"Kartuleid, mune ja kohvi."
"Vaata lähemalt" ütles isa
"ja katsu kartuleid ning mune ja maitse kohvi."
Tütar tegi nii, märgates, et kartulid olid pehmed.
Kui isa palus tal võtta ühe muna ja selle ära koorida,
märkas ta, et muna oli kõva.
Kui aga isa käskis tal kohvi rüübata,
tõi selle rikkalik aroom naeratuse ta näole.
"Isa, mida see kõik tähendab? Mida sa mulle õpetada tahad?"
Isa selgitas ja ütles, et nii munad, kartulid kui kohvi
olid kõik käinud läbi samast katsumusest.
Igaüks neist aga reageeris keevale veele erinevalt.
Kartulid läksid potti kõvadena, tulles välja pehmete- ja nõrkadena.
Munad läksid potti õrnadena,
omades vaid õhukest kaitsekoort ümbritsemas seesmist vedelikku,
kuid keevast veest välja tulles olid nad kõvad.
Kohivioad aga olid unikaalsed.
Peale kokkupuudet keeva veega
muutsid nemad hoopis vett ja lõid sellest midagi uut."
Aamen?
Nii et, kui sul on probleeme ja meil kõigil on.
Olen enam kui teadlik,
et osad teist seisavad hetkel silmitsi väga tõsiste probleemidega.
Kui mitte siin saalis, siis telekate taga kohe kindlasti.
Ma ise olen samuti läinud läbi tohutult rasketest aegadest elus.
Kuid peame olema väga valvel,
et me probleemid ei muudaks meid nõrkadeks ja argadeks;
et me ei langeks alla andmise lainele.
Ühtlasi peame valvama,
et need olukorrad ei muudaks meid kõvaks ja kalgiks,
täites meid kibestumisega.
Me peaks hoopis laskma Jumalal muuta meid nende probleemide kaudu
ja laskma seejärel meil muuta maailma enda ümber,
tänu sellele, mida Jumal on meile õpetanud.
Oled sa kartul, muna või kohviuba?
Milline sa neist oled?
Mida sellest õppida, on,
et me ümber ja meiega juhtub igasugu asju,
kuid ainus asi, mis tõeliselt loeb, on see, mis toimub meie sees.
Siin aga mõned ideed, mida proovida,
juhuks kui sa ise ei suuda midagi uut välja mõelda.
Ma ise olin ka kord selline.
Ma muide pole siiani väga aldis külastama mõnda uut restorani
või proovima mõnda uut toitu oma lemmikrestoranis.
Mulle ei meeldi süüa midagi, mida ma ei tea, mis see on.
Samas aga muudkui vingun selle üle, et söön koguaeg ühte ja sama.
Dave ütleb: "Proovi siis midagi uut!"
ja ma vastan: "Aga mis siis, kui see mulle ei meeldi?"
On keegi veel selline?
Kuid su elus ei saa kunagi sündima midagi uut,
kui sa pole valmis proovima midagi uut.
Ja võib-olla avastadki, et see ei meeldi sulle,
kuid samas võid leida ka midagi, mis sulle täiega meeldib.
Olles vaadanud mõnda head filmi,
otsi pärast internetist täiendavat infot selle näitlejate kohta.
Kui paljud on seda teinud?
Osad teist.
No näete, me anname teile üheskoos ühe uue idee.
"A mind ei huvita!"
No olgu peale - sel juhul igavle edasi!
Vaata telekast midagi sellist, mis õpetab sulle midagi.
Vähemalt osaliseltki.
Ära lase telekal vaid hakkida oma ajusid.
Ma vaatan erinevaid filme ja saateid,
kuid mulle meeldib ka vaadata asju, mis õpetavad mulle midagi.
Vaatasin eile õhtul peale konverentsi midagi,
mis aitas mul lõõgastuda ja magama jääda,
tühjendades oma pea kõigist mõtetest.
Nii vaatasin eile õhtul üht dokumentaali vulkaanidest,
mis oli muide täitsa huvitav.
Me tunneme end paremini, kui õpime midagi.
Meile meeldib õppida uusi asju.
Mul pole vist aega seda siin konverentsil ette lugeda,
aga mul on hotellis raamat kõikide laevahukkude kohta,
mis on ühes kohas aset leinud
ja ma mõtlesin, et seda oleks küll huvitav lugeda.
Kui paljudele meeldib õppida midagi?
Mulle meeldib vaadata ajalookanalit ning dokumentaale.
Üks saade on kohe eriti mu lemmik, sest see aitab mul ka magama jääda.
Mitte seetõttu, et see igav oleks,
vaid see on selline saade, mis ei tõmba sind üleliia käima,
nii et sa ei suuda pärast üldse enam magama jääda.
Aga sa saad siiski ammutada sellest.
Selle nimi on "Muuseumi müsteeriumid".
On keegi seda vaadanud?
Mitte kõik selle saated pole ülihuvitavad,
aga on lausa huvitav näha, mis kõik pole elus sündinud.
Nüüd, ma ei püüa määrata siin, mida telekast vaatama peaksid.
Püüan lihtsalt jagada ideid.
Loo uusi sõprussuhteid.
Loomade kanal on ka hea, just.
Seal oli kord saade: "Maailma 72 nunnumat looma".
Need asjad tõmbavad sind täiega kaasa.
Alusa või uue liikumisega siin, aamen?
Teine hea saade on: "Loomade kummalised sõbrad".
See räägib sõprusest loomade vahel, kellest ei oskaks seda iialgi oodata.
Näiteks pardi ja hobuse vaheline sõprus.
Kui aus olla, siis selliseid asju nähes
tunnen end lähemal Jumalale.
Kui tobedana see ka ei kõlaks.
Mõtlen: "Jumal, Sa oled ikka nii äge!"
See on lausa hämmastav!
Õpi midagi uut iseenda kohta.
Mõtle sellele.
Kui reageerid mõnele asjale ebatavaliselt...
Või öelgem otse - kui käitud imelikult!
Siis selle asemel, et küsida: "Miks ma küll niimoodi teen?"
Või keegi teine küsib: "Miks sa küll niimoodi teed?",
ja sa vastad: "Ma ei tea."
Kuidas oleks, kui küsiksid Jumalalt: "Miks ma nii teen?"
Peatu hetkeks ja räägi sellest Jumalaga.
Ma kasvasin üles äärmiselt vihase isaga.
Nii on mu elu üks suurimaid väljakutseid olnud
mitte elada oma elu selliselt, et mitte keegi ei vihastuks,
et ma ei peaks siis sellega tegelema.
Eriti, kui see puudutab mu pereringi.
Minust sai rahutegija,
kes püüdis alati hoida oma ema või isa õnnelikuna.
Ma ise olin küll õnnetu, sest keegi ei seisnud minu eest,
kuid ma püüdsin kangesti hoida teisi rõõmsana.
Mõistate te, millest ma räägin?
Kui aga omandad lapsena millegi ja see juurdub nii sügavale su sisse,
siis jah - Jumal vabastab meid igasugu sidumistest,
kuid millestki vaba olemine ei tähenda alati seda,
et see miski on kadunud.
See tähendab hoopis seda,
et tead nüüd, kuidas selle asja suhtes teistmoodi käituda.
Võrreldes sellega, kuidas varasemalt käitusid.
Paljud ütlevad: "Ma pole vaba sellest ja see endiselt vaevab mind!"
Ma kogen ka endiselt hirmu,
kuid ma ei lase sel enam end peatada.
Nii et, ma olen vaba hirmust.
Aamen?
Jah, muretsemine tõstab ikka vahel pead mu elus,
kuid ma olen vaba muretsemisest,
kulutamata enam mingit energiat sellele,
kuna olen seda kunagi teinud ja tean, et sellest pole mingit kasu.
Jah, ma olen vaba kõigest sellest, mida isa mulle tegi
ja millest lapsepõlves läbi läksin,
kuid samas pean endiselt õppima,
kuidas mitte teha teatud asju, mida tookord tegema õppisin.
Tegu on protsessiga,
nii et, kui räägitakse vabadusest, ära mõtle: "Aga ma pole veel vaba!"
Sa oled vaba, kui tead, mida teha ja kui sul on julgust seda teha.
Tahan julgustada sind mitte kartma ja muretsema asjade pärast,
mida sa nagunii muuta ei saa.
Selle asemel muuda oma fookust,
lastes Jumalal muuta end läbi su probleemide,
et sina omakorda saaks siis muuta keskkonda enda ümber.
Täna pakume sulle raamatut, mille üle mul on hea meel -
"20 viisi, kuidas muuta iga päev paremaks".
Kui sul on 20. viisi,
mille abil muuta ükskõik, milline päev paremaks,
siis miks sa ei peaks tahtma seda teha?
See on raamat, mida tasub omada
ja mis kulub kindlasti nii mõnelegi su tuttavale ära.
Tahan, et naudiksid igat päeva oma elus
ja parim viis, kuidas seda teha, on uurida ja tunda Jumala Sõna.
Head päeva sulle!
Skaalal 1'st 10'ni
kuidas hindaksid oma tänast päeva?
On sul hea päev või mitte,
Joyce tahab õpetada sulle 20. viisi, kuidas muuta iga päev paremaks.
Praktilised nõuanded, mida kohe käiku lasta,
et muuta oluordi.
Milline iganes ka su päev poleks - pööra halvad päevad heaks
ja head päevad suurepärasteks!
Täna pakume sulle Joyce'i uut raamatut
"20 viisi, kuidas muuta iga päev paremaks".
Lisaks sellele veel täiendavad materjalid,
kuhu kuulub ka CD'de komplekt:
"Lihtsad, praktilised muutused - reaalsed tulemused".
Tellimisinfo nähtav ekraanil.
VÕTA JOYCE ENDAGA KAASA
On tõeliselt oluline,
et teaksid Jumala lapsena oma väärtust
ja elaksid selle meelevallaga, mille Jumal on sulle andnud.
Ära ole sõjajalal iseendaga,
lastes hukkamõistvatel mõtetel kontrollida oma elu.
Me elame maailmas,
kus usaldust on raske saavutada ja kerge murda.
Ometi vajame me kõik turvapaika, kus julgelt usaldada.
Tule ja loo ühendus kellegagi, kes ei vea sind alt
ja kelle armastus su vastu ei kustu kunagi.
Seda kõike naistekonverentsil "Armasta elu!"
Kõnelejateks ekraanil nähtavad isikud
Tahad saatanat marru ajada?
Siis usalda Jumalat ja naudi elu seni, kuni Jumal su probleeme lahendab.
Ütle Jumalale: "Ma ei piira Sind enam kuidagimoodi,
sest tean, et Su soosing viib mu sinna, kus ma olema pean."
Täpsem konverentsiinfo Joyce'i kodulehelt.
"Armasta elu" naistekonverents
Täname oma sõpru ja partnereid,
kellega koos jagada Kristuse armastust
üle maailma.
Võta meiega ühendust, et saada rohkem infot me kohta.
Külasta me kodulehte
ja hakka me partneriks,
et jagada koos meiega Kristuse armastust.
Tõlge: Anne-Ly Raukas
Jagades Kristust - armastades inimesi
Nähtud saade valmis tänu J.Meyeri teenistuspartnerite toele